Vaakanävertäjä

Vaakanävertäjä (Tomicus minor) on kovakuoriaisten lahkoon ja ytimennävertäjien sukuun kuuluva laji. Aikuinen vaakanävertäjä on pituudeltaan 3,2-5,2 mm ja sen peitinsiivet ovat väriltään punaruskeat. Se ja samaan sukuun kuuluvan pystynävertäjä (Tomicus piniperda) ovat Suomen pahimpia mäntyjen hyönteistuholaisia aiheuttaen kasvutappioita katkomalla mäntyjen latvakasvaimia. Molemmat ytimennävertäjälajit muistuttavat ulkoisesti toisiaan, mutta vaakanävertäjän erottaa pystynävertäjästä siitä, että peitinsiipien takaosan sukas- ja nystyrivit ovat täydelliset siipien kärkeen asti. Aikuinen vaakanävertäjä käyttää ravinnokseen vuosikasvainten ydinosaa. Puiden latvat harsuuntuvat ja voivat kokonaan kuivua tuhojen jatkuessa pitkään. Vaakanävertäjä levittää myös sinistäjäsientä, joka laskee puuaineksen arvoa. Vaakanävertäjät parveilevat huhti-toukokuussa, kun lämpötila on noussut +12 Celsius-asteeseen. Laji elää yleensä makaavien puunrunkojen kuten tuulenkaatojen, metsään jääneiden latvuksien ja rankojen alapinnoilla, missä puun kosteus on sopiva. Vaakanävertäjät talvehtivat karikkeessa.Metsäntutkimuslaitos (Metla): Vaakanävertäjä (Tomicus minor) 

Suomessa vaakanävertäjä on luokiteltu vakiintuneeksi ja yleiseksi sekä elinvoimaiseksi lajiksi.Laji.fi: Vaakanävertäjä (Tomicus minor) Lajia esiintyy pääasiasaa Euroopassa.

Vaakanävertäjän luontaisia saalistajia ovat ainakin pitkähukka (Corticeus longulus), norkovilistäjiin (Placusa) kuuluva Placusa depressa, lattakaarniainen (Rhizophagus depressus) ja isomuurahaiskuoriainen (Thanasimus formicarius).Centre for Agriculture and Biosciences International (CABI): Tomicus minor (lesser pine shoot beetle) 

 Lähteet 

 Aiheesta muualla 
iNaturalist: Vaakanävertäjä (Tomicus minor)
UniProt: Taxonomy - Tomicus minor 
University of Michigan, Animal Diversity Web (ADW): Tomicus minor 
Global Biodiversity Information Facility (GBIF): Tomicus minor 
Plantwise: Lesser pine shoot beetle, Tomicus minor  
Pherobase: Semiochemicals of Tomicus minor, the Lesser pine shoot beetle 

Luokka:Kaarnakuoriaiset
Luokka:Kasvien tuhohyönteiset
Luokka:Metsätuhot